Lav et referat af nedenstående tekst:

Tekst:
En af Nordjyllands helt store turistattraktioner skal have en underjordisk tilbygning, hvis det står til Murer-Kjeld og de øvrige folk bag den spektakulære flytning af Rubjerg Knude Fyr for to år siden. - Vi synes, at det her sted fortjener at få formidlet så meget som muligt omkring vores helt unikke natur, der er her, lyder det fra Murer-Kjeld. Tilbygningen skal være et center, der er gravet ind i klinten, hvor besøgende kan lære om fyret og den vilde natur, der omgiver det. Inde under sandet vil der være formidlingsområde, café og en udsigtsplet, hvor man kan nyde den imponerende syn over havet uden at få sand i øjnene. Underjordisk tunnel I halvandet år har folkene bag flytningen af fyret arbejdet på planerne for besøgscenteret, der, hvis det bliver en realitet, skal placeres under fyret og strække sig 70 meter under sandet ud til enden af klinten. Og det skal bygges så det kan skubbes ind i takt med, at havet æder sig ind på kysten. Centeret er dog endnu kun ét plan, og de nødvendige godkendelser er slet ikke på plads. For idégruppen ligger der derfor nu et stort arbejde med blandt andet at få tilladelse til projektet  samt at skaffe penge til det store projekt, der ventes at koste i omegnen af 20 millioner kroner at gennemføre. Se historien om besøgscentret fortalt som TV-historie:

Referat:
Murer-Kjeld som stod bag flytningen  af Rubjerg Knude Fyr vil lave et underjordisk besøgscenter ved fyret, hvor turisterne under sandet kan kigge under over klinten.